उदयपुर। सज्जनगढ़ अभयारण्य में निर्माणाधीन बायोलॉजिकल पार्क में एशियाई और अफ्रीकी शेर देखने को मिलेंगे।राजस्थान स्टेट रोड कंस्ट्रक्शन एंड डवलपमेंट कापरेरेशन पार्क में एनक्लोजर (बाड़े) तैयार करने में जुटा है। इसे लेकर केंद्रीय चिड़ियाघर प्राधिकरण (सीजेडए) ने हाल ही निर्देश दिए हैं।
कॉपरेरेशन के प्रोजेक्ट ऑफिसर शब्बीर अहमद ने बताया कि बायोलॉजिकल पार्क में लॉयन के दो एनक्लोजर बनेंगे। एक में एशियन और दूसरे में अफ्रीकन लॉयन को रखा जाएगा। पार्क में दूसरे चरण के तहत शेर, बाघ, भालू और पैंथर के बाड़ों को आकार दिया जा रहा है। सीजेडए ने इन वन्यजीवों के एनक्लोजर्स के डिजाइन में परिवर्तन किया है।
भालू की दो प्रजातियां होंगी : पार्क में दर्शकों को भालू की भी दो प्रजातियां देखने को मिलेंगी। यहां निर्माणाधीन दो एनक्लोजर्स में हिमालयी और स्थानीय क्षेत्र में पाए जाने वाले भालू रखे जाएंगे। एनक्लोजर्स के बचे कामों पर जोर : पार्क में बंदर, लंगूर, हिरण प्रजाति के वन्यजीवों के लिए तैयार एनक्लोजर्स में बाकी के कामों को पूरा किया जा रहा है।
लॉयन, टाइगर, पैंथर के एनक्लोजर्स का निर्माण पूरा होते ही मगरमच्छ, जेकाल, भेड़िया के लिए बाड़े बनाए जाएंगे। प्रोजेक्ट ऑफिसर ने बताया कि दो महीने में प्रमुख 9 एनक्लोजर्स तैयार कर लिए जाएंगे।
hin_Deva hin_Deva hin_Deva hin_Deva